techiaith/cofnodycynulliad_en-cy huggingface dataset:
English: I'm pleased to say that the Minister has never been speechless. But, could I say, we're not alone in Ogmore in having people on the social housing list waiting for accommodation, for different types of units, and at the same time we have many empty properties, often above shops, in the Valleys, that with the grants that are now available from Welsh Government for regeneration, with a bit of joined-up thinking, could be turned into social housing units? So, how does a council like Bridgend, a council leader like Huw David, and his officials, engage with Welsh Government to join this up and say, 'Well, we can develop as a local authority, with other housing associations, those derelict properties to turn them into lovely homes for people'?
Welsh: Rwy'n falch o ddweud nad yw'r Gweinidog erioed wedi bod yn fud. Ond a gaf fi ddweud, nid ydym ni yn Ogwr ar ein pennau ein hunain wrth gael pobl ar y rhestr dai cymdeithasol yn aros am lety am wahanol fathau o unedau, ac ar yr un pryd, mae gennym lawer o eiddo gwag, yn aml uwchben siopau, yn y Cymoedd, y gellid eu troi, gyda'r grantiau sydd bellach ar gael gan Lywodraeth Cymru ar gyfer adfywio, gydag ychydig o feddwl cydgysylltiedig, yn unedau tai cymdeithasol? Felly, sut y mae cyngor fel Pen-y-bont ar Ogwr, arweinydd cyngor fel Huw David, a'i swyddogion, yn ymgysylltu â Llywodraeth Cymru i gydgysylltu hyn a dweud, 'Wel, fel awdurdod lleol, gyda chymdeithasau tai eraill, gallwn ddatblygu'r eiddo gwag hyn i'w troi'n gartrefi hyfryd i bobl'?
English: Yes, you're absolutely right, and we have a number of examples of that. My colleague Hannah Blythyn has been touring Wales, looking at various examples of bringing exactly that kind of property back into use. And we have a number of schemes that allow - . In circumstances where those properties are owned in the private sector, we have a number of schemes that allow those private landlords to come forward and give the property up for social rent for five years, in return for returning the property to a liveable standard and so on. And, in a recent meeting with Newport council, for example, we were shown a set of schemes in the centre of Newport in which the properties above the shops had been brought back into beneficial use. That provides homes for people, but it also provides vibrancy and much needed footfall in the town centre, and my colleague Hannah Blythyn has been pushing our regeneration initiative in town centres for exactly that reason.
Welsh: Ie, rydych yn llygad eich lle, ac mae gennym nifer o enghreifftiau o hynny. Mae fy nghyd-Aelod, Hannah Blythyn, wedi bod ar daith o amgylch Cymru yn edrych ar enghreifftiau amrywiol o ddod â'r union fath hwnnw o eiddo yn ôl i ddefnydd. Ac mae gennym nifer o gynlluniau sy'n caniatáu - . Mewn amgylchiadau lle mae'r eiddo hwnnw'n berchen i'r sector preifat, mae gennym nifer o gynlluniau sy'n caniatáu i'r landlordiaid preifat hynny roi'r eiddo i'w rentu'n gymdeithasol am bum mlynedd, yn gyfnewid am ddychwelyd yr eiddo i safon y gellir byw ynddo ac yn y blaen. Ac mewn cyfarfod diweddar â chyngor Casnewydd, er enghraifft, dangoswyd set o gynlluniau inni yng nghanol Casnewydd, lle gwneir defnydd buddiol o'r eiddo uwchben y siopau unwaith eto. Mae hynny'n darparu cartrefi i bobl, ond mae hefyd yn darparu bywiogrwydd ac ymwelwyr mawr eu hangen â chanol y dref, ac mae fy nghyd-Aelod, Hannah Blythyn wedi bod yn gwthio ein menter adfywio yng nghanol trefi am yr union reswm hwnnw.
English: Minister, over the next five to 10 years, the number of one-person households is expected to increase by 15 to 20 per cent. We know we already have a shortage of good quality single-bedroomed accommodation available for social rent. There are around 60,000 single-bed social housing properties in Wales, but half of these are supported or sheltered housing. Minister, given that the majority of one-person households are in the under-65 age category, and expected to rise, what plans does your Government have to increase the number of single-bed properties available for social rent?
Welsh: Weinidog, dros y pump i 10 mlynedd nesaf, mae disgwyl i nifer yr aelwydydd un person gynyddu 15 i 20 y cant. Rydym yn gwybod bod gennym eisoes brinder eiddo un ystafell wely o ansawdd da ar gael i'w rentu'n gymdeithasol. Ceir tua 60,000 o unedau tai cymdeithasol un ystafell wely yng Nghymru, ond mae hanner y rhain yn dai â chymorth neu'n dai gwarchod. Weinidog, o ystyried bod mwyafrif yr aelwydydd un person yn y categori dan 65 oed, a bod disgwyl i'r ffigur hwnnw godi, pa gynlluniau sydd gan eich Llywodraeth i gynyddu nifer yr eiddo un ystafell wely sydd ar gael i'w rentu'n gymdeithasol?
English: So, the system in Wales is that we expect the local authorities to make an assessment of housing need, and then we tailor our social housing grant to match that. We're in the process, as a result of the affordable housing review, of looking again at the way that we do social housing grants, and, Deputy Presiding Officer, I do hope to be able to bring forward an oral statement, certainly before the summer recess, detailing that. So, we've accepted the affordable housing review's recommendations in principle, but I want to bring forward an implementation plan that tells you how we're taking that forward. And part of the recommendations, if you remember from that review, were that we looked again at the way we did social housing grants, and we allowed it to be better targeted at the kinds of households that are coming forward. Actually, a very large number of the single households in Wales are women over 70. So, you need very different accommodation for young, single households than you do for older households, and different arrangements, so we do need to have a very good assessment of housing need. But, in principle, I agree with you; we need to look again and see that our systems produce the kind of housing that we most need.
Welsh: Y system yng Nghymru yw ein bod yn disgwyl i'r awdurdodau lleol wneud asesiad o'r angen am dai, ac yna byddwn yn teilwra ein grant tai cymdeithasol i gyd-fynd â hynny. O ganlyniad i'r adolygiad tai fforddiadwy, rydym yn y broses o edrych eto ar y ffordd rydym yn gweithredu grantiau tai cymdeithasol, ac rwy'n gobeithio gallu cyflwyno datganiad llafar yn manylu ar hynny, Ddirprwy Lywydd, yn sicr cyn toriad yr haf. Felly, rydym wedi derbyn argymhellion yr adolygiad tai fforddiadwy mewn egwyddor, ond rwyf eisiau cyflwyno cynllun gweithredu a fydd yn dweud wrthych sut rydym yn bwrw ymlaen â hynny. A rhan o'r argymhellion, os cofiwch o'r adolygiad hwnnw, oedd ein bod yn edrych eto ar y ffordd roeddem yn gweithredu grantiau tai cymdeithasol, a'n bod yn caniatáu iddo gael ei dargedu'n well at y mathau o aelwydydd a welwn. Mewn gwirionedd, mae nifer fawr iawn o'r aelwydydd un person yng Nghymru yn fenywod dros 70 oed. Felly, mae angen tai gwahanol iawn ar aelwydydd un person ifanc na'r hyn sydd ei angen ar gyfer aelwydydd hŷn, a threfniadau gwahanol hefyd, felly mae angen i ni gael asesiad da iawn o'r angen am dai. Ond rwy'n cytuno â chi mewn egwyddor; mae angen inni edrych eto a gweld bod ein systemau'n cynhyrchu'r math o dai rydym eu hangen fwyaf.
English: We now turn to spokespeople's questions. Conservative spokesperson, David Melding.
Welsh: Trown yn awr at gwestiynau gan lefarwyr y pleidiau. Llefarydd y Ceidwadwyr, David Melding.
English: Deputy Presiding Officer, I rise with some trepidation, given the slightly dramatic exchanges earlier, but if I can pursue my duties here of scrutiny. Does the Minister still believe that the target of building 20,000 affordable homes over the Assembly term will be met? By my calculation, you've got 6,500 to go in 13 months or so. And where is the current shortfall? Is it more with social homes, or those under the Help to Buy and similar schemes?
Welsh: Ddirprwy Lywydd, rwy'n codi gyda rhywfaint o anesmwythder, o ystyried y sylwadau ychydig yn ddramatig a gafwyd yn gynharach, ond os caf arfer fy nyletswyddau craffu yma. A yw'r Gweinidog yn dal i gredu y bydd y targed o adeiladu 20,000 o dai fforddiadwy dros dymor y Cynulliad yn cael ei gyrraedd? Yn ôl fy nghyfrifiad, mae gennych 6,500 o dai i'w hadeiladu mewn oddeutu 13 mis. A lle mae prinder ar hyn o bryd? A yw'n fwy o ran cartrefi cymdeithasol, neu o ran y cynllun Cymorth i Brynu a chynlluniau tebyg?
English: So, yes, we do expect the 20,000 target to be met. In fact, we've already exceeded the bit of it that was Help to Buy and so on. However, I've answered on a number of occasions across this Chamber issues around what we mean by 'affordable.' And the 20,000 homes was very much set in the definition of affordable that we had at that time, and in the light of the exchange we just had across the floor, in the light of the cap still being very firmly in place on the housing revenue accounts in local authorities, preventing them from borrowing and reinvesting in social housing. Since then, since that target was set, that's changed, and so we've moved our focus very firmly on to building at pace and scale for social housing because that's the biggest gap. We still need private sector housing to come forward, but we have a bigger catch-up on social housing than we do on private sector housing, and, just this morning, my colleague Lee Waters and I had a feisty, but very constructive meeting with the Home Builders Federation to discuss how the two sectors could come together and make the best of the land supply here in Wales.
Welsh: Rydym yn disgwyl cyrraedd y targed o 20,000. Mewn gwirionedd, rydym eisoes wedi rhagori ar y rhan ohono a oedd yn dai Cymorth i Brynu ac ati. Fodd bynnag, ar sawl achlysur ar draws y Siambr hon, rwyf wedi ateb cwestiynau'n ymwneud â'r hyn a olygwn wrth 'fforddiadwy.' Ac roedd 20,000 o gartrefi, i raddau helaeth, yn seiliedig ar y diffiniad o fforddiadwy a oedd gennym bryd hynny, ac o ystyried y sylwadau rydym newydd eu cael yn y Siambr, yng ngoleuni'r cap sy'n parhau i fod yn gadarn iawn ar gyfrifon refeniw tai awdurdodau lleol yn eu hatal rhag benthyca ac ail-fuddsoddi mewn tai cymdeithasol. Ers hynny, ers i'r targed gael ei osod, mae hynny wedi newid, ac felly rydym wedi symud ein ffocws yn gadarn iawn tuag at adeiladu'n gyflym ar raddfa fawr ar gyfer tai cymdeithasol am mai dyna'r bwlch mwyaf. Rydym angen tai sector preifat o hyd, ond mae gennym fwy o waith dal i fyny i'w wneud ar dai cymdeithasol nag ar dai yn y sector preifat, ac fe gafodd fy nghyd-Aelod, Lee Waters, a minnau gyfarfod bywiog ond adeiladol iawn y bore yma gyda'r Ffederasiwn Adeiladwyr Cartrefi i drafod sut y gallai'r ddau sector ddod at ei gilydd a gwneud y gorau o'r cyflenwad tir yma yng Nghymru.
English: Of course, Minister, if we increase supply in the market sector, particularly by bringing more competition and small and medium-sized enterprises in, then we would hope to see the price of houses steady, and make them, in that way, according to classic economics, more affordable. But, I think you're right in terms of, there's a lot of confusion about affordable housing - the category - because it mixes private and public. And I just wonder whether we would be better off moving to a definition now that focuses on social housing, housing for rent. And I think it's time, as all parties in this Chamber prepare their manifestos for next year's election, to be looking at realistic but ambitious targets for social housing in the 2020s. And it's my view that we need to be building in the region of 4,000 social homes a year, or 20,000 over the term of an Assembly, in the 2020s. Do you agree?
Welsh: Wrth gwrs, Weinidog, os cynyddwn y cyflenwad yn sector y farchnad, yn enwedig drwy ddenu mwy o gystadleuaeth a mentrau bach a chanolig, byddem yn gobeithio gweld prisiau tai'n dod yn fwy sefydlog, a byddai hynny, yn y ffordd honno, yn ôl economeg glasurol, yn eu gwneud yn fwy fforddiadwy. Ond, rwy'n credu eich bod yn iawn pan ddywedwch fod llawer o ddryswch ynglŷn â thai fforddiadwy - y categori - oherwydd ei fod yn cymysgu'r sector preifat a'r sector cyhoeddus. Ac rwy'n meddwl tybed a fyddem yn well ein byd pe baem yn newid i ddiffiniad yn awr sy'n canolbwyntio ar dai cymdeithasol, tai i'w rhentu. Ac wrth i bob plaid yn y Siambr hon baratoi eu maniffestos ar gyfer etholiad y flwyddyn nesaf, rwy'n credu ei bod hi'n bryd edrych ar dargedau realistig ond uchelgeisiol ar gyfer tai cymdeithasol yn y 2020au. Ac yn fy marn i, mae angen inni adeiladu oddeutu 4,000 o gartrefi cymdeithasol y flwyddyn, neu 20,000 dros dymor Cynulliad, yn y 2020au. A ydych yn cytuno?
English: I do very much agree. We need to look again at the definition of 'affordable', in the light of all of the powers now available to us, and in the light of the need. You're absolutely spot on on the figures, in terms of the social housing that we need, and that's just a catch-up to where we should be. And the conversation I had with Siân Gwenllian around how we define housing need, actually what we're talking about in the figures you've just quoted is just getting people out of temporary accommodation into permanent, secure accommodation. There may well be other categories of need that we currently don't meet at all, but that we would like to meet once we've got the people who really aren't in adequate housing into that kind of housing. So that's why it's a difficult balance to make. The definition of 'affordable' though is worth exploring, because I don't want to - . Whilst I absolutely agree about houses for social rent, there are other models. There are co-operative and community models of home ownership, which are worth exploring, and which can also be made to be affordable. My own view is that the definition of 'affordable' needs to go beyond the point of sale. So, we have a definition of 'affordable' that includes Help to Buy, for example, and those homes are made more affordable by Government subsidy, so that's fine, but they aren't affordable on into their lifetime, because once they're sold the second time they go into the private sector. So I think there are some nuances that we need to look at, but, definitely, the thing needs a review.
Welsh: Rwy'n cytuno'n llwyr. Mae angen inni edrych eto ar y diffiniad o 'fforddiadwy', yng ngoleuni'r holl bwerau sydd bellach ar gael inni, ac yng ngoleuni'r angen. Rydych yn llygad eich lle o ran y ffigurau, o ran y tai cymdeithasol sydd eu hangen arnom, ac mae hynny ond yn golygu cyrraedd lle dylem fod. Ac o ran y sgwrs a gefais gyda Siân Gwenllian ynghylch sut rydym yn diffinio'r angen am dai, yr hyn rydym yn sôn amdano yn y ffigurau rydych newydd eu dyfynnu yw cael pobl allan o lety dros dro i mewn i lety parhaol, diogel. Mae'n ddigon posibl bod categorïau eraill o angen nad ydym yn eu diwallu o gwbl ar hyn o bryd, ond y byddem yn hoffi eu diwallu pan fyddwn wedi cael y bobl nad ydynt mewn tai digonol o gwbl ar hyn o bryd i mewn i dai o'r fath. Felly dyna pam ei bod yn anodd taro'r cydbwysedd hwnnw. Ond mae'n werth archwilio'r diffiniad o 'fforddiadwy', oherwydd nid wyf eisiau - . Er fy mod yn cytuno'n llwyr am dai rhent cymdeithasol, ceir modelau eraill. Ceir modelau cydweithredol a chymunedol o berchentyaeth sy'n werth eu harchwilio, ac y gellir eu gwneud yn fforddiadwy hefyd. Credaf fod angen i'r diffiniad o 'fforddiadwy' fynd y tu hwnt i'r pwynt gwerthu. Felly, mae gennym ddiffiniad o 'fforddiadwy' sy'n cynnwys Cymorth i Brynu, er enghraifft, a chaiff y cartrefi hynny eu gwneud yn fwy fforddiadwy drwy gymhorthdal y Llywodraeth, felly mae hynny'n iawn, ond nid ydynt yn fforddiadwy drwy gydol eu hoes, oherwydd pan gânt eu gwerthu am yr eildro maent yn mynd i'r sector preifat. Felly rwy'n credu bod yn rhaid i ni edrych ar rai agweddau, ond yn bendant, mae angen cynnal adolygiad ohono.
English: If I may change to another subject - a very important concern - and that's whether you intend to meet with the residents at Celestia, the housing development on our own doorstep. I met with a group on Friday, and I know they'd be pleased to welcome you. The complexities of this case I do think make it something of a test case. The whole credibility of this style of development will be questioned if there is not some resolution to these complicated problems - many of them way beyond anything that could be anticipated by the residents. But I would like to know whether you are prepared, and whether you have any plans, to meet with them.
Welsh: Os caf droi at bwnc arall - sy'n destun pryder pwysig iawn - sef a ydych yn bwriadu cyfarfod â'r preswylwyr yn Celestia, y datblygiad tai ar garreg ein drws ein hunain. Cyfarfûm â grŵp ddydd Gwener, a gwn y byddent yn falch o'ch croesawu. Rwy'n credu bod cymhlethdodau'r achos hwn yn ei wneud yn achos prawf. Bydd hygrededd y math hwn o ddatblygiad yn cael ei gwestiynu os na cheir rhyw ateb i'r problemau cymhleth hyn - ac mae llawer ohonynt ymhell y tu hwnt i unrhyw beth y gallai'r preswylwyr ei ragweld. Ond hoffwn wybod a ydych chi'n barod, ac a oes gennych unrhyw gynlluniau, i'w cyfarfod.
English: Diolch, Dirprwy Lywydd. Minister, I'd like to ask you a few questions about what action your Government is taking to help local authorities prepare to deal with the coronavirus outbreak. Firstly, I'd like to ask about home carers and the people that they care for. Does the Government have confidence that local authorities will have the capacity to ensure continued care for people who need it, if the carers themselves become ill - be they unpaid relatives or care workers in residential homes? Now, I'm aware that plans have been mooted to bring retired health workers back into the workforce within the NHS. Is this being considered for the care sector as well? And finally, can you confirm that additional resources will be made available to councils to cover any additional costs that will be accrued?
Welsh: Diolch, Ddirprwy Lywydd. Weinidog, hoffwn ofyn ychydig o gwestiynau i chi ynglŷn â pha gamau y mae eich Llywodraeth yn eu cymryd i helpu awdurdodau lleol i baratoi i ymdopi â'r achosion o coronafeirws. Yn gyntaf, hoffwn ofyn am ofalwyr cartref a'r bobl y maent yn gofalu amdanynt. A oes gan y Llywodraeth hyder y bydd gan awdurdodau lleol gapasiti i sicrhau gofal parhaus i bobl sydd ei angen, os bydd y gofalwyr eu hunain yn mynd yn sâl - boed yn berthnasau di-dâl, neu'n weithwyr gofal mewn cartrefi preswyl? Nawr, rwy'n ymwybodol fod cynlluniau wedi'u crybwyll i ddenu gweithwyr iechyd sydd wedi ymddeol yn ol i weithlu'r GIG. A yw hyn yn cael ei ystyried ar gyfer y sector gofal hefyd? Ac yn olaf, a allwch chi gadarnhau y bydd adnoddau ychwanegol ar gael i gynghorau i dalu unrhyw gostau ychwanegol a ddaw yn sgil hynny?
English: We had a special Cabinet meeting just this morning to discuss preparedness for the coronavirus outbreak, attended by all Cabinet colleagues. We've been working for some time with the local resilience fora and local authorities to make sure that we have the best possible plan. Obviously we're planning for the reasonable worst outcome, whilst hoping for the best possible outcome, but you have got to do both of those. So, we have of course discussed things like the ramifications of sickness in the various workforces, sickness in the local authorities, mutual assistance, all of the things that - . I've very pleased to say that the local resilience fora are well advanced on plans for a pandemic, not for this specific virus, but for pandemic planning. That's been going on for many, many years. And so we have got well-advanced plans for that. We don't want people to panic unnecessarily, so they should be reassured that those plans exist. They also include incorporation of large numbers of third sector bodies with whom we routinely work on public service issues - the Red Cross, voluntary councils and so on. So, we're very much planning for that reasonable worst case scenario, whilst very much hoping for the best possible outcome.
Welsh: Cawsom gyfarfod arbennig o'r Cabinet y bore yma i drafod parodrwydd ar gyfer yr achosion o coronafeirws, ac roedd yr holl aelodau o'r Cabinet yn bresennol. Rydym wedi bod yn gweithio ers peth amser gyda'r fforymau cydnerthedd lleol a'r awdurdodau lleol i wneud yn siŵr fod gennym y cynllun gorau posibl. Yn amlwg rydym yn cynllunio ar gyfer y canlyniad gwaethaf rhesymol, tra'n gobeithio am y canlyniad gorau posibl, ond mae'n rhaid i chi wneud y ddau beth hynny. Felly, wrth gwrs, rydym wedi trafod pethau fel goblygiadau salwch yn y gwahanol weithluoedd, salwch yn yr awdurdodau lleol, cymorth ar y cyd, yr holl bethau sy'n - . Rwy'n falch iawn o ddweud bod y fforymau cydnerthedd lleol ar y blaen mewn perthynas â chynlluniau ar gyfer pandemig, nid ar gyfer y feirws penodol hwn, ond cynlluniau ar gyfer pandemig. Mae hynny wedi bod yn digwydd ers blynyddoedd lawer. Ac felly mae gennym gynlluniau da ar gyfer hynny. Nid ydym eisiau i bobl gynhyrfu'n ddiangen, felly dylent gael sicrwydd fod y cynlluniau hynny'n bodoli. Maent hefyd yn cynnwys nifer fawr o gyrff yn y trydydd sector y gweithiwn gyda hwy'n rheolaidd ar faterion gwasanaethau cyhoeddus - y Groes Goch, cynghorau gwirfoddol ac yn y blaen. Felly, rydym yn sicr yn cynllunio ar gyfer y senario achos gwaethaf rhesymol, gan obeithio'n fawr am y canlyniad gorau posibl.
English: I totally understand the point you're making. There are various categories of workers. So, certainly people employed by the local authority will be covered straight away. The Prime Minister, you will know, made some announcements about the first three days sick - some workers don't get paid for the first three days sick. That's not the case in most public services in Wales, I'm pleased to say. But we did have a long conversation in the Cabinet this morning about some of the economic issues that arose, which my colleagues Ken Skates and Lee Waters will be looking at. But if I could just make the analogy - a poor one, I know - to the flooding that's just gone on. We have, of course, been anxious to put in place schemes for self-employed and businesspeople affected by the flooding. So, we will be ensuring that those types of schemes also exist for people who are in those circumstances, and, probably by way of assisting the businesses, hoping to help the people in the gig economy, as it's very difficult to get individual help in that way, so helping with cashflow and so on to keep that going. But we will be very much reliant, if the thing goes on a very long time, on the UK Government stepping up to the plate and making sure that it pays for issues in England in such a way that we get the consequential moneys that we so very much need in Wales to be able to protect our workforce.
Welsh: Rwy'n deall y pwynt rydych yn ei wneud yn iawn. Mae amryw o gategorïau o weithwyr. Felly, yn sicr bydd pobl a gyflogir gan yr awdurdod lleol yn cael eu talu o'r cychwyn. Mae'r Prif Weinidog, fe wyddoch, wedi gwneud cyhoeddiadau ynglŷn â thri diwrnod cyntaf y salwch - nid yw rhai gweithwyr yn cael eu talu am y tridiau cyntaf. Rwy'n falch o ddweud nad yw hynny'n wir yn y rhan fwyaf o wasanaethau cyhoeddus yng Nghymru. Ond cawsom sgwrs hir yn y Cabinet y bore yma am rai o'r problemau economaidd a gododd, a bydd fy nghyd-Aelodau Ken Skates a Lee Waters yn edrych arnynt. Ond os caf wneud cymhariaeth - un wael, rwy'n gwybod - â'r llifogydd sydd newydd ddigwydd. Wrth gwrs, rydym wedi bod yn awyddus i sefydlu cynlluniau ar gyfer pobl fusnes a phobl hunangyflogedig yr effeithiwyd arnynt gan y llifogydd. Felly, byddwn yn sicrhau bod y mathau hynny o gynlluniau'n bodoli hefyd ar gyfer pobl yn yr amgylchiadau hynny, ac yn ôl pob tebyg, drwy helpu'r busnesau, gan obeithio helpu'r bobl yn economi'r GIG, gan ei bod yn anodd iawn cael help unigol yn y ffordd honno, gallwn helpu gyda llif arian ac yn y blaen i gadw hynny i fynd. Ond byddwn yn dibynnu'n fawr, os aiff y peth ymlaen am amser hir iawn, ar Lywodraeth y DU i gamu i'r adwy a gwneud yn siŵr ei bod yn talu am bethau yn Lloegr yn y fath fodd fel ein bod yn cael yr arian canlyniadol y mae cymaint o'i angen arnom yng Nghymru er mwyn i ni allu amddiffyn ein gweithlu.